ด่วน! ศาลพิพากษาคดี “เสือดำ” สั่งจำคุก “เปรมชัย” 16 เดือนไม่รอลงอาญา
ด่วน! ศาลพิพากษาคดี "เสือดำ" สั่งจำคุก "เปรมชัย" 16 เดือนไม่รอลงอาญา
19 มี.ค. 2562

ผู้สื่อข่าวรายงานว่า ศาลจังหวัดทองผาภูมิ พิพากษาจำคุกนายเปรมชัย กรรณสูต ประธานบริหาร บริษัท อิตาเลียนไทย ดีเวล๊อปเมนท์ จำกัด (มหาชน) หรือ ITD เป็นเวลา 16 เดือน โดยไม่รอลงอาญาปรับ 2 ล้านบาท ในคดีอาญาหมายเลขดำที่ 219/2561 คดีล่าเสือดำเขตรักษาพันธุ์สัตว์ป่าทุ่งใหญ่นเรศวรฝั่งตะวันตก
โดย วันนี้ (19 มี.ค.2562) ศาลจังหวัดทองผาภูมินัดอ่านคำพิพากษาคดีที่พนักงานอัยการเป็นโจทก์ยื่นฟ้อง นายเปรมชัย เป็นจำเลยที่ 1 พร้อมพวกรวม 4 คน คือ นายยงค์ โดดเครือ นางนที เรียมแสน และนายธานี ทุมมาศ เป็นจำเลยในความผิด รวม 6 ข้อหา ประกอบด้วย
1.ฐานร่วมกันพกพาอาวุธปืนไปในเมืองหมู่บ้านหรือทางสาธารณะโดยไม่ได้รับอนุญาต
2.ฐานร่วมกันล่าสัตว์ในเขตรักษาพันธุ์สัตว์ป่าโดยไม่ได้รับอนุญาต
3.ฐานร่วมกันล่าสัตว์ป่าคุ้มครองโดยไม่ได้รับอนุญาต
4.ฐานร่วมกันมีไว้ครอบครองซึ่งซากสัตว์ป่าคุ้มครองโดยที่ไม่ได้รับอนุญาต
5.ฐานร่วมกันช่วยซ่อนเร้นช่วยพาเอาไปเสียหรือรับไว้ซึ่งซากสัตว์ป่าอันได้มาโดยกระทำความผิดกฎหมาย
6.ฐานร่วมกันเก็บหาของป่าในเขตป่าสงวนแห่งชาติโดยไม่ได้รับอนุญาต
ด้าน พล.ต.อ.ศรีวราห์ รังสิพราหมณกุล รอง ผบ.ตร. กล่าวว่า ประเด็นนี้เป็นประเด็นที่ขึ้นอยู่กับการพิจารณาของศาล ตำรวจไม่สามารถไปก้าวล่วงได้ ไม่ว่าผลการพิจารณาคดีจะออกมาเป็นอย่างไร ก็เป็นดุลยพินิจของศาลท่าน
1.ฐานร่วมกันพกพาอาวุธปืนไปในเมืองหมู่บ้านหรือทางสาธารณะโดยไม่ได้รับอนุญาต
2.ฐานร่วมกันล่าสัตว์ในเขตรักษาพันธุ์สัตว์ป่าโดยไม่ได้รับอนุญาต
3.ฐานร่วมกันล่าสัตว์ป่าคุ้มครองโดยไม่ได้รับอนุญาต
4.ฐานร่วมกันมีไว้ครอบครองซึ่งซากสัตว์ป่าคุ้มครองโดยที่ไม่ได้รับอนุญาต
5.ฐานร่วมกันช่วยซ่อนเร้นช่วยพาเอาไปเสียหรือรับไว้ซึ่งซากสัตว์ป่าอันได้มาโดยกระทำความผิดกฎหมาย
6.ฐานร่วมกันเก็บหาของป่าในเขตป่าสงวนแห่งชาติโดยไม่ได้รับอนุญาต